Document ID: /fineweb-2-swissfilter-quality_10-filterrobots/filtered/02820.jsonl.gz/96

“U srcu mom” je još jedna hercegovačka pjesma u nizu, ali ova, kao i svaka do sad napisana i otpjevana od Tihomira Krstičevića je baš “od srca”.
Glazbu, tekst i aranžman potpisuju T. Mišić i N. Narcis, a odlična ekipa iz 3k Cinema je snimila video spot na području Hercegovine, točnije na Neretvi blizu Čapljine i Ljubuškog (kula Herceg Stjepana). Prikazane su ljepote Hercegovine koje mnogima nisu poznate…
Nakon što nam je Tihomir pjevao o Dalmaciji, sad pjeva i o Hercegovini. Tematika pjesama može se nazvati istom, ljubav prema domovini i svom narodu, pošto Tihomir dijeli i dalmatinske i hercegovačke gene, logično da iz tog razloga nastaju i pjesme koje izvodi.
Mnogi možda neće shvatiti tu potrebu da se ostavi trag, jer Tihomir to upravo i radi, ostavlja trag na ovom malom planetu i poručuje – Nikad nisi prestar za ostvariti neke neostvarene snove, neke dugo sanjane, neke zaboravljene. Sve uradi mali čovječe ako želiš biti sretan, jer sve se čini da nam svijet neće dugo potrajati, zato požuri se i sanjaj.